OpenLLM-France/wikimedia huggingface dataset:
# Gireg

Gireg a oa ur manac'h deuet eus Enez Vreizh pe eus Iwerzhon da Arvorig er VII$^{vet}$ kantved. Un diskibl e vije bet da sant Tudal. Douaret en dije gant menec’h all war aod Treger. Bevet en dije goude se en ur manati bihan savet gantañ e Traou-Perroz, e Perroz-Gireg. Savet en dije ur manati e Lokireg hag unan e Lanneur ivez. Marvet e vije en ur geriadenn anvet Gireg e Ploubêr hervez lod, pe e Landerne hervez lod all, war-dro 547.
Nebeut a dra a ouzer diwar e benn. Hervez a gonter e vije bet abad, met ne weler ket meneg anezhañ er skridoù, na delwenn ebet anezhañ en ilizoù, a-raok an XII$^{vet}$ kantved.
Meur a anv-lec’h e kumun Perroz-Gireg zo stag outañ :
* ur roc'h zo anvet Gwele Sant C'hireg, e-kichen Krec'h ar C'hamm ;
* div feunteun zo anvet Feunteun Sant C'hireg (an eil e Ploumanac'h hag eben e Traou-Perroz) ;
* war an aod ez eus ur peulvan zo anvet Peulvan Sant C'hireg ;
* ur chapel Sant C'hireg zo e Ploumanac'h hag orator Sant C'hireg en he c’hichen, war aod Sant C'hireg.
E lec'hioù all e vez enoret Gireg ivez : e Lokireg (ur feunteun Sant C'hireg zo eno ivez), en ur chapel eus Louaneg hag en ur chapel eus Ploubêr.
Pedet e vez evit paerañ ar gorioù, evit ma c'hallfe ar vugale vihan mont o-unan hag evit ma c'hallfe ar merc’hed kavout ur gwaz.
Lidet e vez e zevezh gouel d’ar 17 a viz C'hwevrer, met e Perroz-Gireg e vez graet e bardon d’ar sul a-raok Yaou Bask hag e Lokireg e vez graet ar pardon da zeiz gouel sant Jakez d’ar 25 a viz Gouere.
Marteze ez eo ar memes sant hag an hini anvet Gwerog, enoret e Bro-Leon, met n’eo ket sur.

## Notennoù

* ↑ B. Tanguy, Dictionnaire des noms de communes, trèves et paroisses du Finistère, Douarnenez, 1990, p. 121
# Gérard

Gérard zo un anv-badez gallek deuet diwar an anv alamanek Gerhard, eus ar germaneg gēr ("goaf") ha harti ("kalet").
Gerard, hep tired lemm, zo ar stumm e katalaneg, nederlandeg, poloneg ha saozneg. Implijet e voe an anv Gerard e saoznek adalek aloubadeg Bro-Saoz gant Gwilherm II (dug Normandi) e 1066.

## Stummoù all

* Gerhardt en alamaneg
* Gerhard en alamaneg ha svedeg
** eilstummoù alamanek : Gerke, Gert
* Gerald e saozneg ha Gérald e galleg
* Gerardo en italianeg ha spagnoleg
* Geróid en iwerzhoneg
Berrstummoù saoznek : Gerry, Jerry. Berrstummoù nederlandek : Geert, Gert, Gerrit.

## Tud
### Anv-badez

Rouenez ha pibien :
* Gerard I$^{añ}$ († 841), kont Aovergn,
* Gérard de Bourgogne († 1061), anv kentañ ar pab Nikolaz II.

#### Breizh

* Gérard Bouguyon (1935-2016), rugbier
* Gérard Cornillet (g. e 1947), brezhonegour, alamanegour, troer, kelaouenner
* Gérard Jaffrès (g. e 1956), kaner

#### Bro-C'hall

* Gérard Blanchard, kaner
* Gérard Darmon, aktour ha kaner
* Gérard de Nerval, skrivagner ha barzh gallek
* Gérard Depardieu, aktour gall, aljerian ha rusian
* Gérard Janvion, melldroadour etrebroadel,
* Gérard Jugnot, aktour ha sevener,
* Gérard Majax, hudour,
* Gérard Manset, oberour-sonaozour-kaner, livour, luc'hskeudenner ha skrivagner gallek,
* Gérard Oury, sevener ha leurennour,
* Gérard Philipe, aktour
* Gérard Pullicino, filmaozour, produour ha sonaozer,
* Gérard Rinaldi, aktour ha kaner (gant ar strollad Les Charlots)
* Gérard Schivardi (g. e 1950), politikour

#### Bro-Skos

* Gerry Rafferty (1947-2011), kaner-sonaozer
* Gerard Butler (g. e 1969), aktour sinema

#### Iwerzhon

* Gerry Adams (g. e 1948), politikour

#### Izelvroioù

* Gerard David (c. 1455-1523), livour
* Gerard van Honthorst (1592-1656), livour
* Gerard ter Borch (1617-1681), livour

### Anv-tiegezh

Stummoù all zo : Girard, Guérard...
* Michel Gérard (1737-1815), lesanvet « le père Gérard », kannad breizhat, hendad da Charles Tillon.
* Danyel Gérard, kaner gall,
* Charles Gérard, aktour, filmaozer ha saver senario gall

## Tud a faltazi

Brigadier Gerard, un dudenn en ur stirad 21 istor ijinet gant Arthur Conan Doyle evit personekaat ar chaovinegezh c'hall.

## Lec'hanvadurezh

* Gérard, ur gêriadenn eus kumun Mousterel-ar-Veineg e Breizh (Bro-Roazhon),
* Saint-Gérard, ur gêriadenn eus kumun Mettet, e Belgia (proviñs Namur),
* Saint-Gérard, ur gêr kendeuzet gant Weedon, e Kebek.

## Notennoù

* ↑ Wikiwörterbuch
# Gérard Bouguyon

Gérard Bouguyon a oa ur rugbier breizhat ganet e Kimerc'h (war tachenn kumun Pont-ar-Veuzenn-Kimerc'h) d'ar 24 a viz Du 1935, ha marvet e 2016. Krog eo gant ar rugbi dindan roched ar PUC pa oa studier e Pariz a-raok mont da c'hoari e Grenoble, Toloza, Tarbes ha Bagnères-de-Bigorre. Eil renk a veze d'an aliesañ met er renk gentañ en deus c'hoariet ivez.
O c'hoari a-enep Suafrika d'an 18 a viz C'hwevrer 1961 e teuas da vezañ ar Breizhad kentañ hag ar pemp kantvet c'hoarier o vezañ gwisket roched skipailh Frañs. Ar bloaz-se e kemeras perzh ivez e Tournamant ar 5 broad a-raok mont d'an hantervoul su evit un droiad hag a oa aozet he c'hrogad diwezhañ a-enep ar Wallabies. Bouguyon a blantas unan eus tri esa e skipailh evit un trec'h istorel o vezañ ma oa ar wezh kentañ d'ar Re C'hlas c'hoari e Aostralia.
Ur wezh distro da Vro-C'hall e rankas mont da Aljeria d'ober e goñje; goude-se e kendalc'has e red-micher a rugbier met ne voe ket dibabet ken gant ar skipailh broadel.

## Kluboù

* PUC
* FC Grenoble
* Stade Toulousain
* Stadeoceste Tarbais
* Stade Bagnérais

## Skipailh rugbi Frañs

| Bloavezh | Eneber | Lec'h | Disoc'h | Esa |
| 1961 | Suafrika | Colombes | 0-0 | |
| 1961 | Bro-Saoz | Londrez | 5-5 | |
| 1961 | Kembre | Colombes | 8-6 | |
| 1961 | Italia | Chambéry | 17-0 | |
| 1961 | Iwerzhon | Dulenn | 3-15 | |
| 1961 | Zeland-Nevez | Auckland | 13-6 | |
| 1961 | Zeland-Nevez | Wellington | 5-3 | |
| 1961 | Zeland-Nevez | Christchurch | 32-3 | |
| 1961 | Aostralia | Sydney | 8-15 | 1 |

## Mamennoù

* ↑ Le Télégramme - Ce Breton qui a tenu tête aux Boks
* ↑ FFR - Fichenn Gérard Bouguyon
# Gérard Cousseau

[Restr:Gégé dans les bureau de Quai des Bulles 2015.jpg|250px|thumb|Gégé e burevioù Quai des Bulles e 2015]] Gérard Cousseau (Gégé, Gécé pe Ferru), bet ganet d'an 8 a viz Even 1953 e Kentreg, a zo un treser hag ur senarioour bannoù treset breizhat.

## Un nebeud oberennoù
### Treser
#### Kazetennoù

* Er gelaouenn sizhuniek Spirou, Gontran et les autres, skrivet ha treset gant Gégé
* Bizu, gant Jean-Claude Fournier
* Ouest-France ha Le Courrier de Lyon

#### Albomoù

* Mr Tendre, Pluriel, Passais-la-Conception, ul levr, 1985
* Victor Vivier, Pluriel, Passais-la-Conception, ul levr
* Les Ripoupons, heuliad
* Mââr-Rhan veut faire évoluer l'humanité, skrivet gant Malo Louarn, ul levr, 1990

### Senarioour
#### Albomoù

* Vents d'Ouest :
** Six septennats m'étaient contés, kenlabour, ul levr, 1988
** Joyeux Noël, Bonne année, kenlabour, ul levr
** Christophe, treset gant Bélom ha Jean-François Miniac, ul levr, miz Mae 2005
** Les Zélus, treset gant Nicoby, 3 levr
* Bamboo :
** Les Toubibs, kenskrivet gant Bélom, heuliad
** Plus belle la vie, kenskrivet gant Lidwine, treset gant Jean-Michel Ponzio, ul levr
** Les souliers rouges, treset gant Damien Cuvillier, 2 levr : 2014 - 2015

#### Kazetennoù

* E 2008 e kenlabour gant Lidwine evit an heuliad strips Farine, er gelaouenn Moi je lis.

#### Traoù all

* Kenlabourat a ra er gevredigezh Les dessin'acteurs savet e 2004 gant Lidwine.
* Un teulfilm a zo bet sevenet diwar-benn ar bannoù-treset gant Christian Lejalé e 1983 diwar Monsieur Tendre.
* Ur ganaouenn a zo bet savet gant Yvon Etienne war un ton gant Paul Faure, Monsieur Tendre, e 1984.

## Liammoù diavaez

* (fr) Gérard Cousseau war v/bedetheque.com
# Gåmeg

Ar gåmeg zo ur yezh romanek komzet e Belgia hag e kumunioù gall war ar vevenn ouzh Belgia.
# Géfosse-Fontenay

Kumunioù Bro-C'hall :
| Anv | Géfosse-Fontenay |
| Skoed | |
| Lec'hiadur Géfosse-Fontenay en Arondisamant Caen | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | |
| Arondisamant | Bayeux |
| Etrekumuniezh | Communauté de communes Isigny Grandcamp Intercom |
| Kanton | Isigny-sur-Mer |
| Kod INSEE | 14298 |
| Kod post | 14230 |
| Maer | Françoise Écureux (digostezenn) |
| Amzer-gefridi | 2008-2014 |
| Gorread | 11,11 km² |
| Led | 49° 21' 57" Norzh |
| Hed | 01° 05' 32" Kornôg |
| Uhelder kreiz | 10 m |
| Uhelder bihanañ | 0 m |
| Uhelder brasañ | 32 m |
| Poblañs hep kontoù doubl | 137 (2008) |
| Stankter | 12 a./km² |
| Lec'hienn ar gumun | |
Géfosse-Fontenay a zo ur gumun eus departamant Calvados e Bro-C'hall.

## Istor
### XIX$^{vet}$ kantved

* E 1861 e voe staget kumun Fontenay (162 annezad e 1856) ouzh kumun Géfosse (193 annezad e 1856)

### XX$^{vet}$ kantved

* Eil brezel-bed, Aloubadeg Normandi, 1944: lazhet e voe eizh den nann soudard d'ar 6 e Géfosse-Fontenay gant ur vombezadeg.

## Monumantoù ha traoù heverk

* Kastell Géfosse, XIII$^{vet}$ kantved.
* Maner an Hermerel, XV$^{vet}$ kantved, chapel ha kouldri.
* Maner La Rivière, XIV$^{vet}$-XVII$^{vet}$ kantved.
* Iliz katolik Sant Pêr ha Sant Paol, XVIII$^{vet}$ kantved.

## Emdroadur ar boblañs 1962-2008

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2001 | → bremañ | Françoise Écureux | digostezenn | |
| 1961 | Meurzh 2001 | André Rauline | tu-dehou, distrollad | Kuzulier-departamant |
| N'eo ket anavezet c'hoazh an holl fedoù. |||||

## Notennoù ha daveoù

* ↑ Fichenn kumun - Géfosse-Fontenay
* ↑ Fichenn liammet (Fontenay)
* ↑ Mémorial des victimes civiles en Normandie
* ↑ Clochers de France
# Génave

Génave zo ur gumun eus proviñs Jaén, en Andalouzia, e Spagn. An niver annezidi zo 561 (2023).
# Gérard Huet

Gérard Huet zo
* ur stlennegour gall, Gérard Huet (stlennegour)
* ur politikour breizhat, maer Loudieg, Gérard Huet (politikour).
# Gégène

Ur ger tennet eus luc’haj al lu c'hall dre grennadur ar ger génératrice ("ganer-tredan" pe "tredanerez") eo gégène, a dalvez da envel un dinamo a servije da voueta ar pellgomzerioù distag war ar maez.
Hanter-kant vloaz zo, e-pad brezel Aljeria (1954-1962), e troe soudarded Bro-C'hall kamblioù ar benveg-se evit jahinañ tud dre lakaat tredan da dremen dre o c'horf. Dija d’ar mare-se e veze lazhet Aljerianed « ket evit bezañ drouk ganto met evit kavout titouroù a-benn saveteiñ buhezioù tud digablus », a veze lavaret d’an dud. Hanter-kant vloaz goude, ne vez mui implijet ar benveg-se ken rak embannet ez eus bet lezennoù nevez evit herzel d'e implij gant al lu.
Abaoe ma 'z eus mekanikoù da c'henel tredan ez eo bet implijet ar jahinerezh dre dredan. Goude ez eo bet implijet gant lu Bro-C'hall war tud an FLN (Front de Libération National), evit ma vefe roet titouroù gante. An doare d’ober a oa lakaat elektrodoù (+/-) war lodennou disheñvel eus ar c'horf, evit ma tremenfe an tredan dre al lodennoù-se, peurvuiañ war an divskouarn pe c’hoazh war kalc'h ar baotred.
Displeget eo bet an teknik-mañ gant ar jeneral Bigeard en ul levr anvet « Le manuel de l'officier de renseignement », bet embannet gant al lu c'hall ha skignet dre ar bed a-bezh ; implijet eo bet an teknikoù a zo meneget ennañ gant Augusto Pinochet e Chile, Saddam Hussein en Irak, ha gant servijoù-ditourañ Stadoù-Unanet Amerika.
# Gérald Darmanin

Gérald Moussa Darmanin, ganet d'an 11 a viz Here 1982 e Valenciennes (Norzh), zo ur politikour gall. Ministr an diabarzh eo e gouarnamant Élisabeth Borne.
Mab eo da Gérard Darmanin ha da Annie Ouakid.
Divorset ha divugel eo.
# Gérard Cornillet

Gérard Cornillet, ganet e 1947, zo ur skrivagner, un troer, ur geriadurour hag ur skridvarnour brezhonek.

## Oberennoù
### Troidigezhioù

Troet e brezhoneg diwar an alamaneg :
* L'Adultera, Theodor Fontane, an Alarc'h, 2012
* Ar c'hoarier echedoù, Stefan Zweig, An Alarc'h, 2013
* Lizher ur vaouez dianavez, Stefan Zweig, An Alarc'h, 2013
* Ar Prosez, Franz Kafka, An Alarc'h, 2015
* Sola Fide - Ar feiz nemetken, Martin Luther, An Alarc'h, 2016
Troet e galleg diwar an alamaneg :
* Le Dix-huit brumaire de Louis Bonaparte, Karl Marx, troet gant Raymond Huard ha Gérard Cornillet, Editions sociales/Messidor, 1984
* Manifeste du Parti communiste, Karl Marx, Friedrich Engels, troet gant Raymond Huard, Gérard Cornillet, Lucien Seve, Messidor / Ed. Sociales, 1986.
* Socialisme et démocratisation, György Lukács, Messidor/Editions sociales, 1989.
* L'éolienne : roman, Peter Härtling, Messidor, 1990.
* Lettres à Barbara, Leo Meter, Messidor-la Farandole, 1991
* Plus de breton ? Conflit linguistique en Bretagne rurale, Eva Vetter, embannadurioù An Here, 1999
* 1984 : Karl Marx Les luttes de classes en France (troet diwar Die Klassenkämpfe in Frankreich), Pariz, Éd. sociales

### Geriadurioù

* Wörterbuch Bretonisch-Deutsch, Geriadur alamaneg-brezhoneg Buske, Hamburg, 2006, 894 pajenn.

### Skridvarnerezh

* Al levrioù brezhoneg er gelaouenn ArMen.

### Studiadennoù

* "Kroaz ar Vretoned" (1898-1920) : son histoire et ses auteurs, tezenn doktorelezh, Skol-Veur Roazhon 2, 2000.
* Les cantiques bretons du diocèse de Quimper-Léon. Etude comparative des éditions de 1908 et 1944/46, Plouescat, 2003, 128 p.

## Liammoù diavaez

* Geriadur brezhoneg-galleg Dictionnaire breton-français gant Gérard Cornillet
# Franekeradeel

Franekeradeel (distagañ : ) a zo ur gumun e proviñs Friz en Izelvroioù. Krouet eo bet e 1984 pa voe kendeuzet kumun Franekeradeel gant kêr Franeker ha lodennoù eus kumun Barradeel. Frentsjerteradiel (distagañ : ) eo hec'h anv e frizeg.

### Dasparzh ar boblañs e kêrioù ha kêriadennoù a ya d'ober ar gumun

Sifroù an 31 a viz Kerzu 2009:

## Kuzul-kêr

E kuzul-kêr Franekeradeel ez eus 19 dileuriad :
* PvdA : 5
* CDA : 5
* FNP : 3
* Gemeente Belangen : 3
* VVD : 1
* GroenLinks :1
* ChristenUnie : 1
a vo kavet e Wikimedia Commons.
# Frank

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Daou c'her brezhonek zo, Frank ha frank. Liammet ez int gant ar frankiz, a-dost pe a-bell, o-daou.

## Anv-kadarn

Frank, Franked, anv ur bobl germanek a aloubas ul lodenn eus Galia, hag a savas meur a rouantelezh enni da gentañ, hag un impalaeriezh goude e kreiz Europa an IXvet kantved.

## Anv-tud

An anv-familh hag ar raganv Frank zo a orin alamanek. Ar raganv a vez kavet stank a-walc'h er broioù saoznek hag aet eo da vezañ roet muioc'h-muiañ er re-all. Frankie zo ur berranv implijet er Stadoù-Unanet dreist-holl.
Implijet e vez Frank evel ur berranv eus Francis ivez er broioù saoznek.

### Tud brudet

* Anne Frank (1929-1945), skrivet ganti un deizlevr e-pad an Ac'huberezh
* Frank Darcel, soner, skrivagner ha politikour breizhat
* Frank Gorshin (1933-2005), aktour ha fentigellour stadunanat
* Frank Herbert, skrivagner skiant-faltazi stadunanat
* Frank Lampard (g. e 1978), c'hoarier mell-droad saoz
* Frank Lloyd Wright, saver stadunanat
* Frank Belknap Long (1901-1994), skrivagner skiant-faltazi, spont, moliac'h, barzh ha senarioour comics stadunanat
* Frank Marshall (1877-1944), meurc'hoarier echedoù
* Frank Miller (g. e 1957), aozer comics stadunanat
* Frank Sinatra, kaner stadunanat
* Frank-Walter Steinmeier (g. e 1956), prezidant Republik Alamagn
* Frank Zappa, soner rock stadunanat.

## Anv-gwan

Meur a adster en deus, hag implijet eo e meur a droienn :
* frank a denn d'ar Franked pe d'ur Frank;
* frank zo bras, ledan : frank eo an ti'
*   * evel er c'hrennlavar : Ar c'hlask a zo stank, ar c'havoud n'eo ket frank
*   * evel en droienn: Digor-frank
*   * evel el lesanv gast Chanig Digor-Frank
*   * evel en droienn Frank eo toull e c'houzoug, diwar-benn ul lonker
* frank a zo un anv-gwan a glot gant an anv-kadarn frankiz, hag a dalv kement ha distag, diere, diliamm, dishual, diac'hub,
*   * ur vicher frank a zo ur vicher a c'hell bezañ sevenet hep bezañ dindan urzhioù un den all
*   * evel en ur poellad frank, pe meziant frank, a zo frankiz d'e implijout pe d'e gemmañ
*   * ur porzh frank, koulz hag un takad frank, a zo lec'hioù ma ne vez ket taosoù da baeañ d'ober kenwerzh

## Gwelout ivez

* Franz, anv-badez alamanek
* Franck, anv-tiegezh germanek ha doare-skrivañ gallek an anv-bihan
* Frañsez, anv-badez brezhonek
* Francis, anv-badez saoznek
# Francysk Skaryna

Francišak Skaryna (Францішак Скарына e belaruseg), ganet war-dro 1490 e Polatsk ha marvet war-dro 1551, a oa ur skrivagner hag a veve e Dugelezh Veur Lituania. Sellet a reer outañ evel diazezer ar belaruseg hag ar moullañ e Belarus, abalamour d'al levrioù embannet gantañ en ur yezh slavek e 1517.
Ganet e voe e Polatsk e Dugelezh Veur Lituania da neuze, e Belarus bremañ. Studioù a reas e skol-veur Krakovia betek 1504. Un doktorerelezh mezegiezh a dapas e skol-veur Padova, en Italia, e 1512. Sevel a reas un ti-moullañ e Praha hag e 1517 e embannas ennañ ul levr salmoù, al levr kentañ biskoazh e belaruseg kozh. Goude-se e embannas ouzhpenn 20 levr all. Kenderc'hel a reas gant e labour moullañ e Vilnius. Etre 1517 ha 1519 e embannas ar Bibl, a oa bet troet gantañ en e yezh, e 22 levrenn. E labour pouezusañ e voe. Echuiñ a reas e vuhez e lez Ferdinand Iañ an Impalaeriezh Santel.
Diaes eo lavaret dre just e peseurt yezh e oa skrivet levrioù Skaryna. Ur yezh slavek eus ar reter e oa, a-dra-sur, met ne oa ket ar belaruseg a anavezomp hiziv. Daoust da se e seller outañ evel diazezer ar yezh a zo aet diwezhatoc'h da vezañ ar belaruseg.
Goude diskar an Unvaniezh Soviedel e voe anvet straedoù e Belarus en anv Francysk Skaryna. Ur "vedalenn Francysk Skaryna" (Медаль «Францыска Скарыны») hag un "urzh Francysk Skaryna" (О́рдэн Францы́ска Скары́ны) zo bet savet evit garedoniñ an dud e Belarus. Meur a zelwenn zo bet savet en e enor e Polatsk, Minsk, Kaliningrad ha Praha.

## Gwelet ivez

* Johannes Gutenberg

## Liamm diavaez

* Francysk Skaryna, the Martin Luther of Belarus, The Economist, 31/01/2017 (en)
# Franjo Tuđman

Franjo Tuđman [ˈfraːɲɔ ˈtudʑman] (14 a viz Mae 1922 e Veliko Trgovišće - 10 a viz Kerzu 1999 e Zagreb), skrivet ivez Tudjman, a oa un ofiser, istorour ha politiker eus Kroatia.
Stourm a reas e-pad an Eil Brezel-bed e-touez ar Bartizaned, a-du gant Tito. Er bloavezhioù 1950 e voe unan eus jeneraled yaouankañ arme Yougoslavia. Kuitaat a reas an arme e 1961 ha sevel an Institut za historiju radničkoga pokreta Hrvatske (Ensavadur evit istor luskad labourerien Kroatia), renet gantañ betek 1967. E 1971 e voe kondaonet da zaou vloaz toull-bac'h dre m'en doa kemeret perzh en "Nevez-amzer kroat", ul luskad da c'hounit muioc'h a wirioù evit Kroatia e-barzh Republik Yougoslavia. Lezet e voe da vont goude nav miz er vac'h. E 1981 e voe toullbac'het adarre abalamour d'e vennozhioù broadelour.
D'an 30 a viz Mae 1990 e voe dilennet da brezidant republik yougoslavat Kroatia. Goude ma voe embannet dizalc'hiezh Kroatia d'ar 25 a viz Mezheven 1991 e voe brezel etre ar stad nevez hag arme Yougoslavia. Harz-an-tan a voe sinet e 1992 met kenderc'hel a reas ar brezel e Bosnia ha Herzegovina. Franjo Tuđman a voe dilennet da brezidant kentañ republik nevez Kroatia d'an 2 a viz Gwengolo 1992.
D'ar 15 a viz Mezheven 1997 e voe addilennet Tuđman da brezidant Kroatia ha chom a reas er garg-se betek e varv. Evit kalz Kroatiz ez eo un haroz broadel hag en deus savet Kroatia dizalc'h, met e-maez ar vro e voe tamallet dezhañ bezañ kemeret perzh e torfedoù brezel pa voe lazhet ha skarzhet Serbed eus Kroatia dindan e renerezh.
a vo kavet e Wikimedia Commons.
# Frandovínez

Frandovínez zo ur gumun eus Spagn, e proviñs Burgos, e rannvro emren Kastilha ha León. An niver annezidi zo 98 (2023).
# Frangy

Frangy zo anv div gumun c'hall:
* Frangy (Haute-Savoie), pennlec'h kanton Frangy, e Haute-Savoie.
* Frangy-en-Bresse, kumun e Saône-et-Loire
# Frank Cadogan Cowper

Frank Cadogan Cowper (16 a viz Here 1877 e Wicken, Northamptonshire- 17 a viz Du 1958) a oa un arzour saoz. Graet e vez anezhañ an arzour rakrafaelour diwezhañ. Gant dourlivaj koulz hag eoullivaj e laboure. Skeudennoù a savas ivez da skeudennaouiñ The Imperial Shakespeare gant Sir Sidney Lee.
Cowper a studias e skol-arzoù St John's Wood e 1896 ha goude-se er Royal Academy School etre 1897 ha 1902. E 1899 e voe diskouezet e oberennoù er Royal Academy, ha berzh a reas e 1901 gant e oberenn An Aristocrat answering the Summons to Execution, Paris 1791. E 1902 e teskas e-pad 6 miz gant Edwin Austin Abbey ha goude-se ez eas da Italia. E 1910 e kenlabouras gant Byam Shaw, Ernest Board ha Henry Arthur Payne hag e savjont ul livadur ouzh mogerioù palez Westminster.
A-feur ma kemme giz arzoù e cheñchas ivez arz Cowper : muioc'h a boltredoù a savas, met kenderc'hel a reas memes tra da livañ oberennoù a denne d'an istor ha d'al lennegezh.
Goude-se e kuitaas Londrez hag ez eas da Gloucestershire. E livadur anvet The Ugly Duckling a voe dilennet da livadur plijusañ gant gweladennerien Cheltenham Art Gallery & Museum e 2005.
Ezel e voe eus Royal Watercolour Society (kevredet e 1904, ezel azalek 1911) hag eus Royal Academy (kevredet e 1907, ezel azalek 1934).

## References

* ↑ "Obituary: Frank Cadogan Cowper", The Times, 20 a viz Du 1958.
* 1 2 3 4 5 6 Frank Cadogan Cowper (British, 1877-1958) war lec'hienn ArtMagick.com
* ↑ The Ugly Duckling

## Liammoù diavaez

* ArtRenewal.org Oberennoù Cowper
* E vuhez
# Johann Friedrich Naumann

Johann Friedrich Naumann, bet ganet d'ar 14 a viz C'hwevrer 1780 e Ziebigk (Impalaeriezh santel roman german d'an ampoent) hag aet da Anaon d'ar 15 a viz Eost 1857 er memes kêr (Rouantelezh Prusia d'ar mare-se), a oa un engravour hag evnoniour alaman. Sellet e vez outañ evel diazezer an evnoniezh en Europa ar C'hreiz.
Kerent e oa da evnoniourien alaman all, e dad Johann Andreas Naumann (1744-1826) hag e vreur Carl Andreas Naumann (1786-1854).

## Listenn al laboused studiet gantañ
### Genadoù

* A : Acrocephalus.

### Spesadoù

* F : Fratercula corniculata (poc'han kornek),
* L
    Larus glaucescens, michahellis.

## Notennoù ha daveennoù

* ↑ Ober a reer gant ar berradur Naumann e metoù al loenoniezh.
* ↑ A-gevret gant e dad, Johann Andreas Naumann.
# Johann Gottlob Schneider

Johann Gottlob Schneider (18 a viz Genver 1750 - 12 a viz Genver 1822) a oa ul lizheregour ha naturelour alaman.

## Labourioù

* Handwörterbuch der griechischen Sprache. Vogel, Leipzig 1828.
* Griechisch-deutsches Wörterbuch. Hahn, Leipzig 1819.
* Kritisches griechisch-deutsches Wörterbuch. Frommann, Jena, Leipzig 1805/06.
* Eclogae physicae, ex scriptoribus praecipue Graecis excerptae. Frommann, Jena, Leipzig 1800.
* Historiae amphibiorum naturalis et literariae. Frommann, Jena 1799–1801.
* Kritisches griechisch-deutsches Handwörterbuch. Frommann, Jena, Züllichau 1797.
* Amphibiorum physiologiae specimen. Apitz, Frankfurt (Oder) 1790–97.
* Ad reliqua librorum Friderici II. et Alberti Magni capita commentarii ... Müller, Leipzig 1789.
* Zweyter Beytrag zur Naturgeschichte der Schildkröten. Müller, Leipzig 1789.
* Erster Beytrag zur Naturgeschichte der Schildkröten. Müller, Leipzig 1787.
* Sammlung vermischter Abhandlungen zur Aufklärung der Zoologie und der Handlungsgeschichte. Unger, Berlin 1784.
* Allgemeine Naturgeschichte der Schildkröten. Müller, Leipzig 1783.
* Ichthyologiae veterum specimina. Winter, Frankfurt (Oder) 1780.
* Anmerkungen über den Anakreon. Crusius, Leipzig 1770.
* Neues Magazin für Liebenhaber der Entomologie. Strasland 1791, 1792, 1793, 1794
# Johann Heinrich Augustin von Mörs

Johann Heinrich Augustin von Mörs (marvet d'an 12 a viz Meurzh 1730) a oa ur beleg eus Köln.